Elinkeinoelämän keskusliitto EK kannustaa niin yrittäjiä kuin kotitalouksiakin ryhtymään yritysten omistajiksi. Tavoitteena on saada koko yhteiskunta vaurastumaan rinta rinnan.

Suomalaisen omistajuuden toimintaohjelma on laadittu hallituskaudelle 2019–2023. EK:n toimitusjohtajan Jyri Häkämiehen mukaan omistajuuden merkitys korostuu, koska Suomi tarvitsee liudan keinoja, joilla kiritään talouden takamatkaa kiinni.

EK:n esittämät 18 toimenpidettä liittyvät neljään teemaan: kotitalouksien osakesäästämisen edistämiseen ja taloustaitojen kohentamiseen, verotuksen ennakoitavuuden ja kannustavuuden parantamiseen, yritystoiminnan aloittamisen ja kasvun helpottamiseen sekä toimiviin rahoitusmarkkinoihin.

1. Säädetään listayhtiöiden osakkeista saadut osingot ja luovutusvoitot verovapaiksi aina 1 500 euroon asti.

2. Luodaan uusi malli pitkäaikaisen osakesäästämiseen.

3. Lisätään taloustiedon opetusta.

4. Talousosaamista lisää opettajille.

5. Luodaan yli vaalikausien ulottuva vero-ohjelma.

6. Perintö- ja lahjaveroa kevennetään ensin 2011 tasolle, sitten verosta luovutaan.

7. Markkinoiden toimintaa jäykistävää sääntelyä kevennetään.

8. Pk-yrityksille kasvu-, kansainvälistymis- ja rahoituspalveluja.

9. Helpotetaan yrittäjyyttä.

10. Lisää paikallista sopimista.

11. Palautetaan First North -yhtiöiden osinkoverotus samaksi kuin listaamattomilla yhtiöillä.

12. Neutraali verokohtelu yleishyödyllisten yhteisöjen sijoituksille pääomarahastoihin.

13. Parannetaan ulkomaisten sijoittajien mahdollisuuksia sijoittaa suomalaisiin pääomarahastoihin.

14. Pidetään eläkejärjestelmä hajautettuna ja monipuolisena.

15. Valtioneuvoston omistajaohjausosasto tarvitsee aktiivisen roolin omistajuuden edistämisessä.

16. Listataan valtion listauskelpoiset omistukset pörssiin.

17. Yksityissijoittajille annetaan mahdollisuus osallistua valtionyhtiöiden listautumisiin ja anteihin.

18. Omistajaohjauksen hyviä käytäntöjä pitää edistää myös maakuntien ja kuntien omistamissa yhtiöissä.